Teinidracula

Teinidracula (Young Dracula) on brittiläinen televisiosarja, joka kertoo Vladimir ”Vlad” Draculasta (Gerran Howell), hänen sisarestaan Ingrid Draculasta (Clare Thomas) ja heidän isästään Kreivi Draculasta (Keith-Lee Castle). Heidän isänsä on vampyyri. Myös Ingrid tahtoisi vampyyriksi, toisin kuin pikkuveljensä, joka alkaa kuumeisesti etsiä keinoa välttyäkseen kohtaloltaan. Perhe asuu linnassa yhdessä palvelijansa Renfieldin (Simon Ludders) ja Vladimirin täytetyn, mutta puhuvan lemmikkisuden Zoltanin kanssa. Perheen vaiheikasta elämää Englannissa hankaloittaa koulun puutyönopettaja, vampyyrinmetsästäjä Eric Van Helsing (Terence Maynard), ja hänen poikansa Jonathan ”Jonno” Van Helsing (Terry Haywood) sekä naapurin erikoinen Branaughin perhe, jonka vampyyreja ihannoiva poika ystävystyy Vladimirin kanssa.

Sarjaa on Suomessa esitetty Ylen kesäsarjassa Summerissa ja siitä on tehty kaksi tuotantokautta. Ensimmäisessä tuotantokaudessa on 14 ja toisessa 13 jaksoa. Sarjasta on tehty myös 3. tuotantokausi, joka esitettiin vuoden 2012 Summerissa. Sarjan 4. tuotantokausi ilmestyi Britanniassa myöhemmin 2012.

Rooleissa

Aiheesta muualla

Brittiläiset televisiosarjat
Romaaneihin perustuvat televisiosarjat
2000-vuosikymmenen televisiosarjat
Vampyyrisarjat
BBC:n televisio-ohjelmat